wickkiey/tamil-wikipedia-chunked huggingface dataset:
# ஆர்.என்.ஏ குறுக்கீடு

## செயலாக்கம்

ஆர்.என்.ஏ குறுக்கீடு என்பது ஆர்.என்.ஏ அளவுகளில் நடக்கும் ஒரு மரபணு ஒடுத்தல் நிகழ்வு ஆகும். இந்நிகழ்வு ரிபோ கரு அமிலத்தால் தூண்டப்பட்ட கலவையால் நடப்பது ஆகும். மேலும் இந்நிகவு டைசர் என்னும் ஆர்.என்.ஏ க்களை களையும் நொதியால் ஏற்படுவை. டைசர் நொதி ஈரிழை ஆர்.என்.ஏ க்களை வெட்டி 21-24 துகள்களாக மாற்றும் தன்மை உடையது.  
உயிரியல் நிகழ்வுகளில் எப்போழுதுஎல்லாம் ஆர்.என்.எ ஈரிழையாக மாற்ற படுகிறதோ, அவைகளை 21-25 துகள்களாக வெட்டி தள்ளுவதற்கு டைசர் (dicer) என்கிற நொதி வருகிறது. இவ்நொதி ஆர்.என்.எ சு என்கிற (RNAse), ஆர்.என்.எ களை வெட்டி களைய பயன்படும்) என்னும் பிரிவில் வரும் நொதியாகும். இவ்வாறு வெட்டி களையப்படும் இந்த 21-25 துகள்கள், சிறு ஆர்.என்.எ என அழைக்கப்படும்.  
சிறு ஆர்.என்.எ மேலும் பல புரதங்களோடு இணைந்து ஒரு கலவையகாக மாற்றம் அடைகிறது . இக்கலவை **ரிபோ கரு அமிலத்தால் தூண்டிய ஒடுக்கும் கலவை** (RISC, RNA-induced silencing complex) என பெயர்பெரும் .  
இக்கலவை, சிறு ஆர்.என்.எ களை அதற்குரிய மரபணு பகுதிகளில் ( target genes) இணைய (bind) உதவிபுரிகிறது. சிறு ஆர்.என்.எ கள் அதற்குரிய மரபணு பகுதிகளில் ( target genes, ex. virus genes) நேர்த்தியான பிணைப்புகளோடு (near complementarity) , இணைந்து ஒரு முனையம் மாக அல்லது ஒரு தொடக்க புள்ளியாக (primer) காக செயல்படுகிறது. இவ் பிரைமர் இணைந்த இடங்களை ஆர்.என்.எ சார்ந்த ஆர்.என்.எ பாலிமரசு ஒரு தொடர் வினைபுரிந்து ஈரிழை ஆர்.என்.எ வாக மாற்றி விடுகிறது. மாற்றப்படும் ஈரிழையெய், டைசர் வெட்டி களைந்து சிறு சிறு துகளாக மாற்றப்படும். இந்நிகழ்வால் ஒரு மரபணுவின் முழு ஆர்.என்.ஏ க்களும் முழுமையாக அழிக்கப்படுகின்றன. இந் நிகழ்விற்கு மரபணு ஒடுக்குதல் (post-transcription gene silencing) என அழைக்கப்படும். மேலும் இந்நிகழ்வு ஆர்.என்.எ அளவில் முடிந்து விடும் .
# ஆர்.என்.ஏ குறுக்கீடு

## ஈரிழை ஆர்.என்.ஏ களைதல் (dsRNA cleavage)

உடல் மரபணுக்களில் எப்பொழுதெல்லாம் ஈரிழை ஆர்.என்.ஏ உருவாக்கம் அடையும் வேளைகளில், டைசர் (ஈரிழை களை நொதி) செயலாக்கம் ஆக்கம் பெருகிறது. ஈரிழை களை நொதி, அப்பெயருக்கு ஏற்ப ஈரிழை ஆர்.என்.ஏ க்களில் பிணைந்தது சிறுசிறு (21-25) துகள்களாக வெட்டி களைகின்றன. மேலும் இந் நொதி பிணைந்து களையும் பொது ஏற்படும் சிறு மாற்றங்களினால், களையப்படும் ஆர்.என்.ஏ க்களின் அளவுகளில் சிறு மாற்றங்கள் ஏற்படுகின்றன். இச்சிறு ஆர்.என்.ஏ க்களே சிறிய *குறுக்கீட்டு ஆர்.என்.ஏ* க்கள் என அழைக்கப்படுகின்றன. பின் இச்சிறு ஆர்.என்.ஏ க்களில் சில வகையான புரதங்கள் (அர்கொனட்)பிணைந்து ஒரு கலவையை உருவாக்குகிறது. சிறு ஆர்.என்.எ மேலும் பல புரதங்களோடு இணைந்து ஒரு கலவையாக மாற்றம் அடைகிறது. இக்கலவை ரிபோ கரு அமிலத்தால் தூண்டிய ஒடுக்கும் கலவை (RISC, RNA-induced silencing complex) என பெயர் பெறும் .  
இக்கலவை, சிறு ஆர்.என்.எ களை பிரித்து (ஈரிழை ஓரிழை மாற்றப்படும்) அதற்குரிய மரபணு பகுதிகளில் (target genes) பிணைந்துகொள்ள (bind) உதவிபுரிகிறது. சிறு ஆர்.என்.எ கள் அதற்குரிய மரபணு பகுதிகளில் (target genes, ex. virus genes) நேர்த்தியான பிணைப்புகளோடு (near complementarity) , இணைந்து ஒரு முனையம் மாக அல்லது ஒரு தொடக்க புள்ளியாக பிரைமர் (primer)ஆகச் செயல்படுகிறது. இவ் பிரைமர் இணைந்த இடங்களை ஆர்.என்.எ சார்ந்த ஆர்.என்.எ பாலிமரசு ஒரு தொடர் வினைபுரிந்து ஈரிழை ஆர்.என்.ஏ-வாக மாற்றி விடுகிறது. மாற்றப்படும் ஈரிழையை, டைசர் வெட்டி களைந்து சிறுசிறு துகளாக மாற்றப்படும். இவ்வாறாக இந் நிகழ்வு தொடந்து நிகழ்வதால், ஒரு முழுமையான அழிவு, ஆர்.என்.ஏ மட்டத்தில் நடைபெறும். இந்நிகழ்வால் ஒரு மரபணுவின் முழு ஆர்.என்.ஏ க்களும் முழுமையாக அழிக்கப்படுகின்றன. இந் நிகழ்விற்கு *மரபணு ஒடுக்குதல்* (post-transcription gene silencing) என அழைக்கப்படும்.
# ஆர்.என்.ஏ குறுக்கீடு

## குறு ஆர்.என்.ஏ க்கள்

குறு ஆர்.என். எ (21-22 nucleotide) கரு அமிலம் அளவுள்ள, ஓரிழை உடைய ஆர்.என்.எ ஆகும். இவைகள் மரபணு வெளிப்படுதலின் அளவுகளை (gene expression) கட்டுப்படுத்துவதற்கு முக்கிய பங்காற்றுகிறது . இவை வளர்சிதை மாற்றங்கள் (developmental regulation), புற்றுநோய், இதய, மூளை தொடர்பான வளர்ச்சிகளில் ஈடுபடுவது கண்டுபிடிக்கபட்டுள்ளதால், இதை பற்றிய மிகையான ஆய்வுகள் தற்பொழுது நடைபெறுகின்றன.  
**உற்பத்தி மற்றும் முதிர்வாக்கம் (Formation and Processing)**  
இவைகள் பொதுவாக மரபணு அற்ற (non-coding region or introns) பகுதிகளான ஆர்.என்.எ வில் உருவாக்கம் செய்யப்படுகிறது. மரபு ஈரிழையில் இருந்து ரிபோ கரு அமிலம் நகலாக்கத்தில் மரபணு அற்ற பகுதிகள் நிறைந்து காணப்படும். இவைகள் முந்திய ஆர்.என். எ (precursor RNA or non-matured RNA) அல்லது முதிர்வற்ற ரிபோ கரு அமிலம் என அழைக்கப்படும். இந் முதிர்வற்ற ரிபோ கரு அமிலத்தில் நெகிழ்வு தன்மை மிகுந்து இருப்பதால், ஊசி-வளைவுகள் (stem-loop) உருவவாதொடு , தனக்குள்ளே இணைவுகளை ஏற்படுத்தி ஈரிழையான அமைப்புகளை உருவாக்குகின்றன.
இவ் ஈரிழை அமைப்புகளை இட்ரோச (Drosha) என்ற நொதி வெட்டி ௭௦ (70 nucleotide) அளவுள்ள முந்திய குறு ஆர்.என்.எ (pre-miRNA or pre microRNA) உருவாக்குகிறது. இவைகள் உட்கருவில் இருந்து சைடோப்லசம் கடத்தப்பட்டு, 21-22 அளவுள்ள குறு ஆர்.என்.எ வாக முதிர்வாக்கம் செய்யப்படுகிறது. இதற்கு டைசர், எக்ஸ்போர்டின் (Dicer, Exportin) போன்ற நொதியும், காரணியும் செயலாற்றுகிறது. குறு ஆர்.என்.எ பல புரதங்களோடு சேர்க்கப்பட்டு (Argonate and Fragmentation retardation protein) ரிபோ கரு அமிலத்தால் தூண்டிய ஒடுக்கும் கலவை (RISC, RNA-induced silencing complex) மாற்றப்பட்டு, மரபணு அளவை (gene expression ) குறைக்கின்றன.  
**செயலாக்கம் (Mechanisms)**
குறு ஆர்.என்.எ தாவரங்களிலும், விலங்குகளிலும் இரு வகையான செயலாக்கத்தின் படி மரபணு அளவை குறைக்கின்றன. சில வேளைகளில் விலங்குகளில் , இரு வகையான முறைகளாலும் மரபணு அளவை குறைப்பதற்கு சில ஆதாரங்கள் உள்ளன என்றாலும், அவைகள் ஒரு சிலனவே உள்ளது.  
தாவரங்களில் குறு ஆர்.என்.எ , தனக்கு உரிய செய்தி ஆர்.என்.எ க்களில் (target mRNA) மிக நேர்த்தியான (perfect complementarity) பிணைப்புகளை கொண்டுள்ளதால், முழுமையான மரபணு வெளிப்படுத்தலை கட்டுக்குள் கொண்டுவருகின்றன. சுருக்கமாக சொல்வதென்றால் ஒரு முழுமையான அழிவு ஆர்.என்.எ அளவில் முடிக்கப்படும் (post-transcription level).  
விலங்குகளில் குறு ஆர்.என்.எ, தனக்கு உரிய செய்தி ஆர்.என்.எ க்களில் (target mRNA at 3' UTR) மிக குறைவான (imperfect complementarity) பிணைப்புகளை கொண்டுள்ளதால், இவைகள் குறிபிட்ட மரபணுவின் (target mRNA) புரத சேர்க்கையேய் உற்பத்தியெய் தடுக்குகின்றன (blocking the protein translation). இவ்வழியாக குறு ஆர்.என்.எ அளவுகளில் (ஏற்றமோ அல்லது இறக்கமோ) சிறிய அளவுகளில் மாற்றம் ஏற்பட்டாலும், ஒரு மரபணு அளவுகளில் ஏற்படும் மாற்றங்களினால் இடர்வுகள் ஏற்படுகின்றன.
# ஆர்.என்.ஏ குறுக்கீடு

## ரிபோ கரு அமிலத்தால் தூண்டிய ஒடுக்கும் கலவையின் செயலாக்கம்- RISC Activation and Mechanisms

ரிபோ கரு அமிலத்தால் தூண்டிய ஒடுக்கும் கலவை (RNA induced silencing complex, RISC) என்பது சிறு ஆர்.என்.ஏ அல்லது குறு ஆர்.என்.ஏ (siRNA or miRNA) பிணைந்த பல புரதங்களின் ஒரு தொகுப்பு ஆகும். அர்கொனாட் (Argonaute) என்னும் ஒரு வகை புரதங்கள் இக்கலவையில் இணைந்து, சிறு அல்லது குறு ஆர்.என்.ஏ ஈரிழைகளை, ஓரிழையாக பிரிக்கின்றன. மேலும் பிரிக்கப்பட்ட ஓரிழை சிறு அல்லது குறு ஆர்.என்.ஏ க்களை, அதற்கான இலக்கு செய்தி ஆர்.என்.ஏ (messenger RNA) இணைய ஒரு வழிகாட்டியாக செயல்படுகின்றன. இவ்வாறு இணையபட்ட சிறு ஆர்.என்.ஏ , செய்தி ஆர்.என்.ஏ களை மரபணு வெளிபடுதலை முழுமையாக அழிகின்றன.  
குறு ஆர்.என்.ஏ க்களோ செய்தி ஆர்.என்.ஏ களை மரபணு வெளிபடுதலை முழுமையகாவோ அல்லது குறிபிட்ட மரபணுவின் புரத உற்பத்தியெய் தடுக்கின்றன.பின்னாளில் ரிபோ கரு அமிலத்தால் தூண்டிய ஒடுக்கும் கலவையில் மற்றொரு புரதமான (Fragmentation retardation protein) இணைக்கிறது என கண்டுபிடிக்கப்பட்டது.  
அண்மையில் குறு ஆர்.என்.ஏ கள் மரபணு வெளிபடுதலை தடுக்கின்றன என்பதற்கு மாறாக (miR-373), அவைகள் தொடரிகளோடு (Promoter) இணைந்து ஒரு மரபணு வெளிபடுதலை ஊக்குவிக்கும் என்பதை அறிந்துள்ளார்கள். இவ்விடத்தில் ஒடுக்கும் கலவை என்பதற்கு பதிலாக ஊக்குவிக்கும் கலவை ஒன்று இருக்கும் என ஆய்வாளர்கள் கருதுகிறார்கள்.  
மேலும் சில குறு ஆர்.என்.ஏ கள் (miR-320) தொடரிகளோடு மற்ற புரதங்களோடு இணைந்து, தொடரியில் மாற்றங்களை (methylation) கொண்டு வருவதாலும் மரபணு வெளிபடுதலை மட்டுப்படுத்தும். இந் நிகழ்வை எபிமரபியல் மாற்றம் (epigenetic modiifcation) எனப் பெயர்.
# ஆர்.என்.ஏ குறுக்கீடு

## உயிரியல் நிகழ்வுகளில் பங்கேற்றல்

**உடலக பாதுகாப்பு:**  
ஆர்.என்.ஏ குறுக்கீடு என்னும் நிகழ்வு ஒரு பாதுகாப்பு அரணாகவும், நோயைத் தூண்டும் தீ நுண்மங்களில் காக்கும் ஒரு காவலனாகப் பயிர்களிலும் விலங்குகளிலும் உள்ளது. பயிர்களில் எழு வகையான டைசர் நொதி இருப்பதாக கண்டறியப்பட்டுள்ளது. இவை உள்-நுழையும் தீ நுண்மங்களை வெட்டி களைந்து, தீ நுண்மங்களின் பல்கிப் பெருகுதை தடுக்கின்றன. இந்நிகழ்வை மட்டுபடுத்துவதற்கென தீ நுண்மங்களின் சில மரபணுக்கள் உள்ளன. இவற்றைப் பற்றி சிறு ஆர். என். ஏ என்ற கட்டுரையில் விரிவாக காணலாம்.  
விலங்கு உயிரணுக்களில் , பயிர்களில் காணப்படுவதைப் போல் அன்றி, மூன்று டைசர் நொதிகளே கண்டறியப்பட்டுள்ளன. நோய் எதிர்ப்புத் தன்மையில் ஈடுபடுவதற்கான ஆய்வுகள் மிக குறைவாகவே நடந்துள்ளன.  
**மரபணு ஒருங்கமைவு நிகழ்வுகளில்:**  
குறு ஆர்.என்.ஏ க்கள், ஒருமரபணு (செய்தி ஆர்.என்.ஏ ) பகுதியில் இணைந்து, மரபணு புரதமாக மாற்றப்படும் நிகழ்வை தடுத்து விடும். இதனைக் கொண்டு, குறு ஆர்.என்.ஏ எண்ணிக்கை கூடுதலாக இருந்தால், ஒரு மரபணு குறைவாகவும், இல்லையெனில் ஒரு குறு ஆர்.என்.ஏ எண்ணிக்கை குறைவாக இருந்தால் ஒரு மரபணு கூடுதலான வெளிப்படும். தவளை தனது தலை பிரட்டை நிலையில் இருந்து ஒரு முழு தவளையாக மாறி வருவதற்கு, குறு ஆர்.என்.ஏ அளவுகளில் ஏற்படும் மாற்றமே காரணம். மேலும் புற்றுநோயில் ,குறு ஆர்,என்.ஏ களில் அளவுகளில் ஏற்படும் மாற்றம் நோயின் வீரிய தன்மையை மிகுதியாக்குகின்றன.
# விக்கிப்பீடியா:தமிழ் விக்கிப்பீடியா அறிமுகம்

விக்கிப்பீடியா என்பது இணையத்தில் இயங்குவதும், கூட்டுமுயற்சியால் உருவாக்கப்படுவதுமான கட்டற்ற பன்மொழிக் கலைக்களஞ்சியத் திட்டம் ஆகும். ஐக்கிய அமெரிக்காவைத் தலைமையிடமாகக் கொண்ட விக்கிமீடியா பவுண்டேசன் எனப்படும் இலாப நோக்கற்ற அமைப்பு இதனை நிருவகித்து வருகின்றது. உலகெங்கும் உருவாகும் அறிவுத்திரளைத் திரட்டி எவரும் இலவசமாகப் பெறக்கூடிய வகையிலும், காப்புரிமைகள் போன்ற கட்டுப்பாடுகள் இன்றியும் வழங்குவதே விக்கிப்பீடியாத் திட்டத்தின் தலையாய நோக்கம் ஆகும். இந்த நல்ல நோக்கத்தைச் செயற்படுத்துவதில் இலட்சக்கணக்கான தன்னார்வலர்கள் ஒன்றுகூடி உழைத்து வருகிறார்கள். விக்கிப்பீடியாத் திட்டத்தின் கீழ் தற்போது 267 மொழிகளில் விக்கிப்பீடியாக்கள் செயற்பட்டு வருகின்றன.  
விக்கிப்பீடியாக்களில் எவரும் புதிய கட்டுரைகளை எழுதலாம், ஏற்கனவே இருக்கும் கட்டுரைகளில் புதிய பகுதிகளைச் சேர்க்கலாம், தேவையானால் மாற்றங்களையும் செய்யலாம் என்பதே இத் திட்டத்தின் சிறப்பு ஆகும். இதனால், ஒவ்வொரு நாளும் அனைத்து மொழிகளிலும் ஆயிரக்கணக்கான கட்டுரைகள் எழுதப்படுவதுடன், அவற்றிலுள்ள விடயங்கள் தொடர்ந்து இற்றைப்படுத்தப்பட்டும் வருகின்றன. தற்போது எல்லா மொழி விக்கிப்பீடியாக்களிலும் மொத்தமாக 15 மில்லியனுக்கு மேற்பட்ட கட்டுரைகள் எழுதப்பட்டுள்ளன. இவற்றுள் ஆங்கில மொழியில் 32 இலட்சங்களைத் தாண்டி வளர்ந்து வருகிறது. ஜெர்மன், பிரெஞ்சு போன்ற மொழிகளிலும் பல இலட்சக்கணக்கான கட்டுரைகள் உள்ளன. இத்தகைய மொழிகளில் உள்ள கட்டுரைகள் விரிவானவையாகவும் ஆழமானவையாகவும் காணப்படுகின்றன.
# விக்கிப்பீடியா:தமிழ் விக்கிப்பீடியா அறிமுகம்

## தமிழ் விக்கிப்பீடியா

தமிழ் விக்கிப்பீடியா, உலகளாவிய விக்கிப்பீடியாத் திட்டத்தின் ஒரு பகுதியாக 2003 ஆம் ஆண்டில் தொடங்கியது. இன்று வரை தமிழ் விக்கிப்பீடியாவில் 21,452 க்கும் மேற்பட்ட கட்டுரைகள் இடம் பெற்றுள்ளன. தொடக்கத்தில் மிகவும் மெதுவாகவே வளர்ந்தாலும், எவ்வித தொய்வும் இல்லாமல் படிப்படியாக வளர்ச்சி பெற்று வருகிறது. கடந்த ஆறு ஆண்டுகளில் தமிழ் விக்கிப்பீடியாவில் எழுதப்பட்ட கட்டுரைகள் சராசரியாக ஆண்டொன்றுக்கு 3,500. கடந்த இரண்டு ஆண்டுகளின் சராசரி 4,000 கட்டுரைகளாகக் கூடியுள்ளது. 2010 ஆம் ஆண்டு பெப்ரவரி மாதத்தில் 2.6 மில்லியன் தடவைகள் தமிழ் விக்கிப்பீடியா பார்வையிடப் பட்டுள்ளது. இது நாளொன்றுக்கு ஏறத்தாழ 88,000 பார்வைகள் ஆகும்.
# விக்கிப்பீடியா:தமிழ் விக்கிப்பீடியா அறிமுகம்

## தமிழ் விக்கிப்பீடியா

### பயனர்கள்

இதுவரை 15,800 க்கு மேற்பட்டவர்கள் தம்மைப் பயனர்களாகப் பதிவு செய்துகொண்டுள்ளனர். எனினும் குறிப்பிடத்தக்க அளவில் பங்களித்து வருபவர்களின் எண்ணிக்கை சுமார் 30 எனலாம். இவர்கள், இந்தியா, இலங்கை, கனடா, ஆஸ்திரேலியா, ஐக்கிய அமெரிக்கா, செருமனி, நார்வே, ஐக்கிய அரபு அமீரகம் போன்ற பல நாடுகளில் இருந்து பங்களிப்புச் செய்கின்றனர்.
# விக்கிப்பீடியா:தமிழ் விக்கிப்பீடியா அறிமுகம்

## தமிழ் விக்கிப்பீடியா

### வாய்ப்பு

ஆங்கிலத்திலும், வளர்ச்சியடைந்த நாடுகளில் உள்ள வேறு பல மொழிகளிலும், பல தொகுதிகளைக் கொண்ட கலைக் களஞ்சியங்களை அச்சிட்டு வெளியிடுகிறார்கள். இவற்றை குறித்த கால இடைவெளீகளில் இற்றைப்படுதியும், விரிவாக்கியும் புதிய பதிப்புக்களையும் வெளியிட்டு வருகிறார்கள். தமிழில் இத்தகைய ஒரு கலைக்களஞ்சியத்தை உருவாக்குவதானால் மிகுந்த உழைப்பும் பெருமளவு பணமும் தேவைப்படும். பின்னர் இவற்றைக் குறித்த கால இடைவெளிகளில் புதுப்பித்து வெளியிடுவதென்பது ஏறத்தாழ முடியாது என்றே கூறிவிடலாம். இவற்றையெல்லாம் ஒருவாறு செய்யலாம் என்று வைத்துக்கொண்டாலும், சாதாரண மக்கள் இலகுவாகப் பயன்பெறும் வகையில் இவற்றின் விலை இருக்காது.  
இவ்வாறான தடங்கல்களை முறியடித்து, உலகின் அறிவுச் செல்வங்களை சாதாரண மக்களும் இலகுவாகப் பெறத்தக்கதாகத் தமிழில் கலைக்களஞ்சியமொன்றை உருவாக்குவதற்கான வாய்ப்புத் தமிழ் விக்கிப்பீடியா மூலம் கிடைத்துள்ளது. உலகெங்கும் வாழும் பல துறைகளையும் சேர்ந்த தமிழரிடம் பொதிந்து கிடக்கும் அறிவுச் செல்வத்தைச் சிறுகச் சிறுகச் சேகரித்துப் பெரும் அறிவுத் திரட்டாக உருவாக்குவதற்கான வழிமுறை இது.  
70 கோடித் தமிழர்களில் சில நூறு பேர்களாவது, தமது நேரத்தின் ஒரு சிறு பகுதியைத் தமிழ்ச் சமூகத்தின் நன்மைக்காகச் செலவிட முன்வருவார்களேயானால் மிக விரைவிலேயே தமிழ் விக்கிப்பீடியா, தமிழரினதும், தமிழ் மொழியினதும் பல்துறை வளர்ச்சிக்கு பெரும் பங்களிப்புச் செய்யும் வாய்ப்புக்கள் உண்டு. இந்த வலையமைப்பு பல வருடங்களாக இயங்கி வருகிறது.
# விக்கிப்பீடியா:தமிழ் விக்கிப்பீடியா அறிமுகம்

## கூடுதல் தகவல்கள்

### மாநாடுகளில் தமிழ் விக்கிப்பீடியா

- ஆர்சென்டீனாவில் நிகழ்ந்த விக்கிமேனியா மாநாட்டில் பயனர் சுந்தர்
# விக்கிப்பீடியா:தமிழ் விக்கிப்பீடியா அறிமுகம்

## கூடுதல் தகவல்கள்

### ஊடகங்களில் தமிழ் விக்கிப்பீடியா

- சென்னை ஆன்லைனில் பயனர் மயூரநாதன் நேர்காணல், மே 30, 2009
- 'தினமணி' நாளிதழில் தமிழ் விக்கிப்பீடியா குறித்த கட்டுரை ஆகஸ்ட் 18, 2009 - மு. இளங்கோவன்
- விக்கிப்பீடியா- கூட்டுழைப்பு - திறந்த புலமைச்சொத்து மல்லிகை இதழில் பயனர் மு. மயூரனின் கட்டுரை
- பயனர் நற்கீரன் - நேர்காணல்! விக்கிப்பீடியா பற்றி...
- தமிழ் விக்கிப்பீடியாவில் கட்டுரைகள்
# விக்கிப்பீடியா:தமிழ் விக்கிப்பீடியா அறிமுகம்

## கூடுதல் தகவல்கள்

### வலைப் பதிவுகளில் தமிழ் விக்கிப்பீடியா

- கட்டறுக்கும் அறிவு - கட்டற்ற பகிர்வு (விக்கிபீடியா அறிமுக வலைப்பதிவுகள்) - மு.மயூரன்
- விக்கிபீடியா என்றால் என்ன? - 28/07/2006
- விக்கிபீடியா என்ன கொம்பா? - 30/07/2006
- சிலது விட பலது பெரிதா? - விக்கி தத்துவம்!! - வெளி கண்ட நாதர் - 24/05/2006
- தமிழ் விக்கிபீடியா முன்னோடி இ. மயூரநாதன் - மின் அஞ்சல் சந்திப்பு - நற்கீரன் - 29/07/2005
- தமிழ் விக்கிபீடியா வில் உங்கள் பங்களிப்பு! - வா. மணிகண்டன் - 11/04/2005
- விக்கிபீடியா - சந்தோஷ் குரு - 10/04/2005
# வலைவாசல்:விக்கிப்பீடியா கட்டுரைப் போட்டி/தலைப்புத் தெரிவுக்கான உதவி

இப்போட்டியில் தேர்வாகும் கட்டுரைகள் தமிழ் விக்கிப்பீடியாவில் சேர்க்கப்படும். எனவே, போட்டிக் கட்டுரைக்கான தலைப்புகளைத் தெரிவு செய்யும்போது ஏற்கெனவே தமிழ் விக்கிப்பீடியாவில் இல்லாத தலைப்புக்களைத் தெரிவு செய்யவேண்டியது முக்கியம். தமிழ் விக்கிப்பீடியாவில் குறித்த தலைப்பு ஒன்றில் கட்டுரை உள்ளதா என்பதை அறிவதற்கான வழிகாட்டலைக் காண்க.
<div>
***மேலும் அறிக...***</div>
# வட்டக்கச்சி ரங்கநாதப்பெருமாள் கோவில்

**அருள்மிகு ஸ்ரீ ரங்கநாதப்பெருமாள் ஆலயம்** இலங்கையின் வடமாகாணத்தில் கிளிநொச்சி மாவட்டத்திலுள்ள வட்டக்கச்சி எனும் கிராமத்தில் அமைந்துள்ளது.
# வட்டக்கச்சி ரங்கநாதப்பெருமாள் கோவில்

## அமைப்பு

ஸ்ரீதேவி, பூதேவி சமேத ரங்கநாதப்பெருமாள் இவ்வாலயத்தின் மூலமூர்த்தியாக மூலஸ்தானத்தில் வீற்று இருக்கிறார். அதேவேளை தெற்கு வாயிலை நோக்கியபடி சயனித்தபடி உள்ள ஸ்ரீரங்கநாதப்பெருமாளின் விக்கிரகம் பிரதிஷ்டை செய்யப்பட்டுள்ளது. இதேவேளை ஆலய உள்பிரகாரத்தில் விநாயகர், லட்சுமி, ஆஞ்சநேயர் மற்றும் நவக்கிரக சன்னதிகள் அமைந்துள்ளன. ஆழகிய சிற்ப வேலைப்பாடுகள்மிக்க விமானமும் தெற்குவாசலில் அழகிய இரண்டு கோபுரங்களும் அமைக்கப்பட்டு இருக்கின்றன. ஆலயத்தின் தீர்த்தமாக சித்தாமிர்ததீர்த்தம் (மம்மில்குளம்) விளங்குகின்றது.
# வட்டக்கச்சி ரங்கநாதப்பெருமாள் கோவில்

## பிரமோற்சவம்

கிளிநொச்சி மாவட்டத்தில் புகழ் மிக்க இவ்வாலயத்தின் பிரமோற்சவமானது ஆண்டுதோறும் கிருஷ்ண ஜெயந்தி நாளை ஒன்பதாம் நாள் தேர் திருவிழாவாக கொண்டு பன்னிரண்டு நாட்கள் நடைபெறும். இவ் உற்சவத்தின்போது முதலாம்நாள் கொடியேற்றமும்,இரண்டாம்நாள் ஸ்ரீராம வடிவமும், மூன்றாம்நாள் லக்ஷ்மிநாராயணர் உற்சவமும், நான்காம்நாள் ஆனந்தசயனர் உற்சவமும், ஐந்தாம்நாள் ஆண்டாள் உற்சவமும், ஆறாம்நாள் பகல் மோகினிவடிவும், அன்று இரவு அரிகர வடிவமும், ஏழாம்நாள் வெண்ணெய் திருவிழாவும், எட்டாம் நாள் வேட்டைத் திருவிழாவும் அன்றிரவு சப்பறத் திருவிழாவும் இடம்பெறும், ஒன்பதாம் நாள் தேர்உற்சவம் நடைபெற்று அன்றிரவு உறியடி உற்சவமும், பத்தாம்நாள் தீர்த்தத் திருவிழா ஆலய தீர்த்தமான சித்தாமிர்த தீர்த்தத்தில் இடம்பெறும். அன்றிரவு கொடியிறக்கமும், பதினோராம்நாள் பகல் சங்காபிசேகமும் இரவு பூங்கவனத்திருவிழாவும் (திருக்கல்யாணம்) இடம்பெறும் கடைசிநாள் ஆஞ்சநேயர் உற்சவம் இடம்பெறும்.  
அதேவேளை மார்கழி மாத திருப்பாவையும் வைகுண்ட ஏகாதசி உற்சவமும் இங்கே சிறப்பாக இடம்பெறும். ஞாயிறு தோறும் ஆலயத்தில் மதியம் மற்றும் மாலையில் சிறப்புப் பூசை இடம்பெறும்.
# பறம்பிக்குளம் அணைக்கட்டு

**பரம்பிக்குளம் அணை** (*Parambikulam Dam*) இது இந்திய நாட்டின் கேரளம் மாநிலத்தின் பாலகாடு மாவட்டத்தில் மேற்கு தொடர்ச்சி மலையில் ஓடும் பறம்பிக்குளம் ஆற்றின் குறுக்கே கட்டப்பட்டுள்ள தடுப்பு அணை (Embankment dam) ஆகும். மேலும் 2000 ஆம் ஆண்டுகளில் மிகவும் அதிக அளவிலான நீர் தேக்கம் கொண்ட அணைக்கட்டுகளில் இந்தியாவில் முதல் இடத்தையும், உலக அளவில் முதல் பத்து அணைக்கட்டுகளின் பட்டியலிலும் இடம் பெறுவதாகும்.  
இந்த அணையானது தமிழக முதல்வராக இருந்த காமராசர் காலத்தில் கட்டப்பட்டது. இதன் செயல்பாடுகளையும், பராமரிப்பையும் தமிழக அரசு கவனித்துக்கொண்டாலும் இந்த அணையின் உரிமையை கேரள அரசுக்கு சொந்தம் கொண்டாடுகிறது. தமிழ்நாடும் கேரளாவும் செய்துகொண்ட ஒப்பந்தத்தின்படி இங்கிருந்து ஆண்டுக்கு 7.25 டி எம் சி தண்ணீர் திறந்துவிடவேண்டும் என்று ஒப்பந்தம் செய்யப்பட்டிருந்தபோதிலும் தமிழ் நாடு அரசு தண்ணீரை ஒருபோதும் திறந்துவிடுவதில்லை. இந்த நிகழ்வு 2004 ஆம் ஆண்டு பிப்ரவரி 10 ஆம் திகதியிலிருந்து நடந்துவருகிறது. கேரளாவின் சிற்றூர் வட்டம் பகுதியில் பயிரிடப்படும் ஆயிரக்கணக்கான நிலங்களுக்கே தண்ணீர் போதவில்லை என்று கேரளா அறிவிக்கிறது. 2006 ஆம் ஆண்டு சூலை மாதம் நடந்த ஒப்பந்த கூட்டத்தில் சரியான முடிவு எட்டப்படவில்லை. அதன் பின்னர் 2012 ஆம் ஆண்டு அக்டோபர் மாதம் 17 ஆம் திகதி நடந்த கூட்டத்தில் உடன்படிக்கை கையெழுத்தானது.
# வெங்கடாசலபதி கோவில், திருவனந்தபுரம்

**வெங்கடாசலபதி கோவில்** (Venkatachalapathy Temple) என்பது இந்தியாவிலுள்ள கேரளத்தில் காணப்படும் திருவனந்தபுரத்தில் நிலைகொண்டுள்ள ஸ்ரீ பத்மநாபசுவாமி கோவிலின் தெற்கு பாகத்தின் அருகாமையில் காணப்படும் ஹிந்து மதத்தினர் வழிபடும் கோவிலாகும். இந்தக்கோவிலானது பெருமாள் கோவில் அல்லது ஐயங்கார் கோவில் அல்லது தேசிகரின் சன்னதி என்றும் அறியப்படுகிறது. இந்தக் கோவில் வைணவர்களுக்காகவே 1898 ஆம் ஆண்டில் கட்டப்பட்டது.
# வெங்கடாசலபதி கோவில், திருவனந்தபுரம்

## வெங்கடாசலபதி, ஸ்ரீதேவி, பூதேவி

இந்தக்கோவில் பிரதானமாக வெங்கடாசலபதி, ஸ்ரீதேவி மற்றும் பூதேவி ஆகிய தெய்வங்களை வழிபடும் தலமாகும். இந்தக்கோவிலின் உட்புறத்தில் நவநீத கிருஷ்ணன், விஸ்வக்சேனர் மற்றும் கருடர் போன்ற ஹிந்துக்கள் வழிபடும் தெய்வங்களையும் வழிபடுவதற்கான சன்னிதிகள் உள்ளன, மற்றும் ஆழ்வார்கள் மற்றும் வேதாந்த தேசிகரை வழிபடுவதற்கான சன்னிதியும் தனியாக அமைக்கப்பட்டுள்ளது. ஆழ்வார்களில் ராமானுஜர், குலசேகர ஆழ்வார், நம்மாழ்வார், திருமங்கை ஆழ்வார் போன்றோர் அடங்கும்.
# வெங்கடாசலபதி கோவில், திருவனந்தபுரம்

## தரிசனம், சேவைகள் மற்றும் திருவிழாக்கள்

வைணவ திருவிழாக்கள் ஆன வைகுண்ட ஏகாதசி, திரு ஆடிப்பூரம் மற்றும் ஆடி சுவாதி, ஜன்மாஷ்டமி, ஆழ்வார் திரு நட்சத்திரம் போன்ற பண்டிகைகள் இக்கோவிலில் கொண்டாடப்படுகின்றன. இதர தேசிய மற்றும் மதம்சார்ந்த பொங்கல், தீபாவளி, விஷு, ஓணம், போன்ற பண்டிகை நாட்களில், கோவில் மலர்கள் மற்றும் விளக்குகளால் அலங்கரிக்கப்படுகிறது.  
இந்தக்கோவிலில் கொண்டாடப்படும் மிகவும் முக்கியமான திருவிழா பிரம்மோத்சவம் ஆகும். இந்தத்திருவிழா கொண்டாடும் பொழுது, சிறப்பான பூஜைகள் மற்றும் அபிஷேகம் போன்ற பிரார்த்தனைகள் நிறைவேற்றப்படுகின்றன, மேலும் ஒரு ஊர்வலமும் நடத்தப்படுகிறது.
# வெங்கடாசலபதி கோவில், திருவனந்தபுரம்

## பிரசாதங்கள்

இறைவனுக்குப் படைக்கப்படும் பிரசாதங்களில் புளியோதரை (புளிச்சாதம்), தத்யோன்னம் (தயிர் சாதம்), பொங்கல், சக்கரைப் பொங்கல், எள்ளோதரை (எள்ளுச்சாதம்), கீர் (பாயாசம்), அம்ருத கலசம் மற்றும் சர்க்கரைச்சுண்டல் போன்றவை அடங்கும்.
# தலை பெயர்க்கை

**தலை பெயர்க்கை** என்பது ஓர் உயிரினத்தில் இருக்கும் முழுமையான ஒரு தலையை
இன்னொரு உயிரினத்துக்குப் பெயர்த்து வைக்கும் ஓர் அறுவைச் சிகிச்சையாகும். கழுத்தின்
மேற்பகுதியில் இருந்து பெயர்க்கப்படும் இச்சிகிச்சையானது, மூளை பெயர்க்கையில் இருந்து
வேறுபட்டது. நாய்கள், குரங்குகள், எலிகளில் இச் சிகிச்சை ஓரளவு வெற்றியுடன்
மேற்கொள்ளப்பட்டுள்ளது. இதுவரை ஆவணப்படுத்தப்பட்ட மனிதத் தலை பெயர்க்கை
நடைபெறவில்லை.
# கிளிநொச்சி மாவடி மாரி அம்பாள் கோவில்

**மாவடி ஸ்ரீமாரி அம்பாள் தேவஸ்தானம்** இலங்கையில் கிளிநொச்சி மாவட்டம், கரைச்சி பிரதேச செயலர் பிரிவில் உள்ள இராமநாதபுரம் கிராமத்தில் அமைந்துள்ளது.  
இவ்வாலயத்தின் மூலவராக ஸ்ரீமாரிஅம்பாள் விளங்குகிறார். விநாயகர், சுப்பிரமணியர், சந்தானகோபாலர், பைரவர், நவக்கிரக மூர்த்திகள், சண்டேஸ்வரி போன்ற தெய்வங்கள் பரிவார மூர்த்திகளாக உள்ளனர். கிழக்கு நோக்கியவாறு அமைந்துள்ள இவ்வாலயம் ஆகம முறையில் அமைந்த ஆலயமாகும். ஆலய உள்பிரகாரத்தில் பரிவார தெய்வங்களுக்கான சந்நிதிகள் அமைந்துள்ள அதே வேளை சனீஸ்வரருக்கு தனிச்சன்னதியும் அமைந்துள்ளது குறிப்பிடத்தக்கதாகும்.
# கிளிநொச்சி மாவடி மாரி அம்பாள் கோவில்

## மகோற்சவம்

இவ்வாலய மகோற்சவம் ஆண்டுதோறும் வைகாசி மாதத்தில் வரும் பௌர்ணமி நாளைப் பத்தாவது நாள் தீர்த்த திருவிழாவாக கொண்ட பத்து நாட்களாகும். கொடியேற்றம், சப்பரம், தேர் மற்றும் தீர்த்த திருவிழாக்கள் இங்கு சிறப்பாக இடம்பெறும் திருவிழாக்களாகும். ஆலய வேட்டை திருவிழா அன்று வட்டக்கச்சி (சில்வா வீதி)ஐயனார் ஆலயத்திற்கு அம்பிகை எழுந்தருளி அங்கு வாழை வெட்டும் உற்சவம் இடம்பெறுவதும் குறிப்பிடத்தக்கது.
அதேவேளை ஆனி உத்தரத்தன்று ஆலயத்தில் பொங்கல் உற்சவமும் சிறப்பாக இடம்பெறும். அன்றையதினம் வட்டக்கச்சி ஆறுமுகம் வீதி முருகன் ஆலயம் இராமநாதபுரம் வயலூர் முருகன் ஆலயம், புதுக்காடு ஐயனார் கோவில், போன்ற பல்வேறு ஆலயங்களிலிருந்து காவடிகள் (தூக்குக்காவடி,பால்க்காவடி, பன்னீர்க்காவடி,புஷ்பக்காவடி) எடுத்து வந்து பக்தர்கள் தங்கள் நேர்த்திக்கடன்களை நிறைவேற்றுவர்.
# மலம்புழா அணை

**மலம்புழா அணை** தென்னிந்தியாவில் கேரள மாநிலத்தில் பாலக்காடு அருகே அமைந்துள்ள பெரும் நீர்த்தேக்கமாகும். இதன் பின்னணியில் இயற்கை அழகுமிகுந்த மேற்குத் தொடர்ச்சி மலை அமைந்துள்ளது. 1849 மீ. நீளம் கொண்ட கட்டப்பட்ட அணைப்பகுதியும் 220 மீ. நீள மண்ணாலான கரைப்பகுதியும் கொண்டது. கேரளத்தின் இரண்டாம் மிக நீளமான ஆறான பாரதப்புழாவின் துணையாறான மலம்புழா ஆற்றின் குறுக்கே கட்டப்பட்டுள்ள இந்த அணையின் உயரம் 6,066 அடியாகும். இது இரு கால்வாய்கள் அமைப்பையும் 42,090 ஹெக்டேர் பரப்பளவு கொண்ட நீர்த்தேக்கத்தையும் உள்ளடக்கியுள்ளது.  
1949ஆம் ஆண்டுத் துவங்கிய கட்டுமானப்பணிகள் 1955ஆம் ஆண்டில் முடிவடைந்தன. இதன் மொத்த நீர்ப்பிடிப்புப் பரப்பு 145 சதுரக் கிலோமீட்டர்களாகும். நீர்த்தேக்கத்தின் கொள்ளளவு 8000 சதுர மீட்டர்களாகும். கால்வாய்கள் மூலம் வேளாண்மை ஆயக்கட்டுகள் பயன்பெறுகின்றன. நீர்த்தேக்கத்திலிருந்து பாலக்காடு நகருக்கான குடிநீர் வழங்கப்படுகிறது. மலம்புழா அணை சிறந்த சுற்றுலாத் தலமாகவும் திகழ்கிறது. இந்த அணை 28.5 ஏக்கர் பரப்பளவில் மலம்புழாத் தோட்டம் என்னும் கண்கவர் தோட்டத்தையும், இழுவை வண்டியையும் (Ropeway), குழந்தைகள் பூங்காவையும் கொண்டுள்ளது. இந்த அணைக்கு அருகில் பல பொழுதுபோக்கு இடங்கள் உள்ளன. அணைக்கு மிக அருகில் மீன் வளர்ப்புத் தொட்டியும் (Aquarium), பாம்புப் பூங்காவையும் கொண்டுள்ளது. இங்கு மலைப்பாம்பு , நாகப்பாம்பு, விரியன் பாம்பு உட்படப் பலவகைப் பாம்புகள் உள்ளன.மேலும் ஜப்பானீஸ் பூங்கா, பாறைப் பூங்காவையும் (Rock Garden) அருகில் கொண்டுள்ளது.
# மலம்புழா அணை

## போக்குவரத்து

மலம்புழா அணைக்கு போக்குவரத்தானது பெரும்பாலும் பாலக்காடு மாநகரை இணைக்கிறது. பாலக்காடு நகரில் இருந்து சுமார் எட்டு கி.மீ தூரத்தில் மலம்புழா அணை உள்ளது. இந்த அணைக்கு கேரள அரசுப் போக்குவரத்து கழகம் **(KSRTC)** சார்பிலும் தனியார் பேருந்துகளும் செல்கின்றன. மேலும் மூன்று சக்கர ஆட்டோக்களும் செல்கின்றன. பாலக்காடு நகராட்சியில் உள்ள மூன்று பேருந்து நிலையங்களில் இரண்டு பேருந்து நிலையங்களிலிருந்து பேருந்துகள் இயக்கப்படுகின்றன. மேலும் சுற்றுலா பேருந்துகளும் செல்கின்றன. இந்த அணைக்கு பெரும்பாலும் கோயம்புத்தூர் , திருப்பூர் மாவட்டத்தில் இருந்தும் கேரள மாநில மக்களும் அதிகளவில் சுற்றுலா பயணிகள் செல்கின்றனர். அணையின் சுற்றுப்புற பகுதியில் மலையாள மொழிக்கு நிகராக தமிழர்கள் புரிந்து கொள்ள உதவியாக தமிழ் மொழி வழிகாட்டியும் அமைக்கப்பட்டு உள்ளது.
# மலம்புழா அணை

## மேலும் பார்க்க

- இந்தியாவில் உள்ள அணைகள் மற்றும் நீர்த்தேக்கங்களின் பட்டியல்
# அமராவதி அணை

**அமராவதி அணை** (*Amaravathi Dam*) இந்தியா, தமிழ்நாடு, திருப்பூர் மாவட்டத்தில் உள்ள உடுமலைப்பேட்டை வட்டத்தில் இருக்கும் இந்திரா காந்தி வனவிலங்கு உய்வகம் மற்றும் தேசியப்பூங்காவில் அமைந்துள்ளது. உடுமலையிலிருந்து தெற்கே தேசிய நெடுஞ்சாலை 17இல் தொலைவில் உள்ளது. அமராவதி ஆற்றின் குறுக்கே கட்டப்பட்ட ஆழமான அணையால் பரந்த நீர்த்தேக்கம் ஏற்பட்டுள்ளது. இங்கு தென்னிந்தியாவின் இயற்கைச்சூழலில் வளர்க்கப்படும் மிகப்பெரும் முதலைப் (Mugger Crocodile) பண்ணை உள்ளது. பல்வகை மீன் இனங்களும் இயற்கையாக வளர பாதுகாப்புக் கொடுக்கப்படுகிறது.
# அமராவதி அணை

## வரலாறு

திருமூர்த்தி அணையின் தெற்கே அமராவதி ஆற்றின் குறுக்கே 1957ஆம் ஆண்டு கு. காமராஜ் முதலமைச்சராக இருந்தபொழுது கட்டப்பட்டது. 4 டி. எம். சி இருந்த நீர்த்தேக்கத்தின் கொள்ளளவு தற்போது தூர் சேர்தலால் 3 டி.எம்.சியாகக் குறைந்து விட்டது. இந்த அணை வேளாண்மைக்காகவும் வெள்ளக்கட்டுப்பாட்டிற்காகவும் முதன்மையாகக் கட்டப்பட்டது. 2005 - 2006 நிதியாண்டில் இத்திட்டப் பகுதியில் வணிக விவசாயத்தின் மூலம் கிடைத்த வருமானம் ரூ. 43,51,000 என மாநில அரசு மதிப்பிட்டுள்ளது. 2003-04 ஆண்டில், அணையின் பயன்பாட்டை கூடுதலாக்க தமிழ்நாடு மின்சார வாரியம் 4 மெகாவாட் திறனுள்ள நீர் மின் ஆற்றல் மின் நிலையத்தை அமைக்கத் திட்டமிட்டது; இந்நிலையம் தற்போது இயங்கி வருகிறது.
# அமராவதி அணை

## மீன்வளம்

இங்கு உள்ளூரல்லாத திலாப்பியா வகை மீன்கள் 1950களில் விடப்பட்டு 1970களில் மாநிலத்தின் மிக கூடுதலான மீன்பிடி இடமாக விளங்குகிறது. மீன்வலைகள் வீசப்பட்டு மீன்கள் பிடிக்கப்படுகின்றன. ஒரு மீனவர் ஒரு நாளைக்கு 20 கிலோ வரை மீன் பிடிக்க முடிகிறது.ஆண்டுக்கு 110 டன் மீன்கள் கிடைக்குமென வனத்துறை மதிப்பிடுகிறது. 1972ஆம் ஆண்டில் ஆண்டொன்றிற்கு ஹெக்டேர் ஒன்றிற்கு 168 கிலோ கிடைத்ததாக அறிவிக்கப்பட்டுள்ளது.  
மீன்வளத்துறை இங்குள்ள பழங்குடியினருக்கு மீன்பிடிக்க உரிமை வழங்குமுகமாக *அமராவதிநகர் பழங்குடி மீனவர் கூட்டுறவுச் சங்கம்* அமைத்துக் கொடுத்துள்ளனர். 2007ஆம் ஆண்டு கரட்டுப்பதி பழங்குடி மக்கள் 50 பேர் இச்சங்கத்தில் இணைந்து அவர்களில் எட்டு பேருக்கு மீன்பிடி உரிமம் வழங்கப்பட்டுள்ளது.
# அமராவதி அணை

## முதலைகள்

சேற்று முதலைகள் அல்லது பாரசீக முதலைகள் என அழைக்கப்படும் மக்கர் முதலைகள் இங்கு பிடிபடாத நிலையில் இயற்கையாக விடப்பட்டு வளர்க்கப்படுகின்றன. இவை மீன்கள் பிற ஊர்வன மற்றும் சிறிய, பெரிய பாலூட்டிகளை உண்டு வாழ்கின்றன. சிலநேரங்களில் மனிதர்களுக்கும் இவை தீங்கு விளைவிக்கக்கூடியவை. இவற்றின் இருப்புத்தொகை 60 பெரியவைகளாகவும் 37 சற்றே இளையவையாகவும் இருக்கும் என மதிப்பிடப்படுகிறது. இங்குள்ள மீனை உண்டு வாழும் பிற உயிரினங்களாவன சிறு ஓட்டர்கள் (Oriental Small-clawed Otter), இந்திய நீர் காகங்கள், மற்றும் இந்திய ஆமைகள்.
# அமராவதி அணை

## பூங்கா

அணையில் அழகான பூங்காவொன்று அமைக்கப்பட்டுள்ளது. அதன் உயரமான படிகளில் ஏறி ஆனைமலை மற்றும் பழனிமலை பகுதிகளைக் காண இயலும். இது மாவட்ட சுற்றுலா மையமாக மேம்படுத்தப்பட்டு வருகிறது.  
பூங்காவும் முதலைப்பண்ணையும் காலை 9 மணி முதல் மாலை 6 மணி வரை திறந்துள்ளது. கோவையிலிருந்து பொள்ளாச்சி, உடுமலை வழியாக தொலைவில் உள்ளது.முதலைப்பண்ணை அருகேயுள்ள வனத்துறை ஓய்வகத்தில் நான்கு பேர் தங்க இடவசதி உள்ளது.
# கா (சொல்)

**கா** என்பது பொருட்களைத் தோளில் காவிச்செல்வதற்குப் பயன்படும் நீண்ட கோல் போன்ற கருவியைக் குறிக்கும் சொல். பொதுவாக இலங்கையின் மட்டக்களப்புப் பகுதியிலும் தென்னிலங்கையின் மதுராபுரி போன்ற இடங்களிலும் இச்சொல் பண்டைக் காலந்தொட்டு பயன்படுத்தப்பட்டு வருகிறது.  
மட்டக்களப்பின் பேச்சுத் தமிழிலும் "என்னகா!", "வாகா!", "போகா" போன்ற பதங்களைப் பயன்படுத்துவர். இதனால் "ஆடவர் தோளிலும் கா அரிவையர் வாயிலும் கா" என வேற்றூர் கவிஞர் ஒருவர் பாடியுள்ளார்.
# ஆழியாறு அணை

## நீர்வரத்து

ஆழியாறு ஆனை மலையில் உற்பத்தியாகின்ற பல ஆறுகளில் ஒன்றாகும். அங்கு உற்பத்தியாகி தமிழ்நாட்டில் வடமேற்கு திசையில் 37 கி.மீ. பாய்ந்து கேரள மாநிலம் சென்று அங்கு பாரதபுழா ஆற்றில் கலக்கிறது. ஆழியாறு அணைக்கு மேல் ஆழியாறு நீர்த்தேக்கத்திலிருந்து நவமலை மின்நிலையம் வழியேயும் பரம்பிக்குளம் அணையிலிருந்து கால்வாய் மூலமாகவும் நீர்வரத்து உள்ளது. அதிகபட்ச நீர்வரத்து ஆண்டின் சூலை மற்றும் ஆகத்து மாதம் ஆகும். அம்பரம்காளையம் தர்கா ஆழியாற்றின் கரையில் உள்ளது. மூன்று புறமும் மலைகள் சூழ்ந்துள்ளது.
# ஆழியாறு அணை

## சிங்காரத்தோப்பு கிராமம்

ஆழியாறு அணை கட்டியுள்ள பகுதிக்குள் ஓடிய ஆழியாறு ஆற்றின் கிழக்கு கரையில், பல நூறு ஏக்கர் பரப்புக்கு வயல்வெளிகளும், மா, பலா, கொய்யா பயிரிடப்பட்ட தோப்புகளும் சூழ்ந்த சிங்காரத்தோப்பு என்ற சிறிய கிராமம் இருந்தது. தற்போது தண்ணீர் தேங்கி நிற்கும் அணைப் பகுதியில் இருந்த சிங்காரத்தோப்பு கிராமத்தில் வசித்து வந்தவர்கள் இரவாலர்கள். மலைவாழ் மக்களில் ஒரு பிரிவினரான இவர்கள், விவசாயம் மேற்கொண்டு வந்தனர். அந்த கிராமத்தில் ஆயிரம் காணி நெல் வயல்களும் இருந்தன. இவையனைத்தும் ஆழியாறு அணை கட்டப்பட்டபோது, தண்ணீரில் மூழ்கின. அங்கலக்குறிச்சி கிராமத்தைச் சேர்ந்த ஒருவருக்குச் சொந்தமான தோப்பு, இக்கிராமத்தில் இருந்தது. அதில், கொய்யா, மா, பாலா, வாழை விவசாயம் நடைபெற்றது. சுமார் 200 குடிசைகளில் இரவாலர்கள் வாழ்ந்தனர். இந்த ஊருக்கு மேற்கே ஆழியாறு ஆறு சென்றது. ஆழியாறு அணையில் தண்ணீர் குறையும்போது வெளியே தெரியும் கல்பாலமும், கருங்கல் சாலையும் இந்த அணைக்குள் மறைந்த ஒரு கிராமத்தின் வரலாற்று எச்சங்களாக இன்றும் உள்ளன.
# ஆழியாறு அணை

## சுற்றுலா தளம்

உல்லாசப் படகுப் பயண வசதி ஏற்படுத்தப்பட்டுள்ளது. இங்கு மனமகிழ்விற்காக பூங்கா, மீன் காட்சியகம், தீம் பார்க் முதலியன தமிழ்நாடு மீன்வளத்துறையினரால் பராமரிக்கப்பட்டு வருகின்றன  
இந்த அணையின் அருகில் சற்றே மலையேறினால் குரங்கு அருவி என்றழைக்கப்படும் சிறு அருவி இருக்கிறது. இங்கு எடுக்கப்பட்டுள்ள தமிழ்த் திரைப்படங்கள் இவற்றின் பரவலான தகவல்களை மக்களிடையே கொண்டு சேர்த்துள்ளன.
# ஆழியாறு அணை

## மேலும் பார்க்க

- வால்பாறை
# திருமூர்த்தி அணை

**திருமூர்த்தி அணை** இந்திய ஒன்றியத்தின் தமிழ்நாடுஅரசின் ஆளுகையில் உள்ள திருப்பூர் மாவட்டத்தின் உடுமலைப்பேட்டை வட்டத்தில் அமைந்துள்ளது.. இந்திய தர நிர்ணய அமைவனதில் இவ்வணை ஆனது இடைநிலை நீர்த்தேக்கம் ஆகும்.
# திருமூர்த்தி அணை

## துவக்கம்

இந்த அணையானது பரம்பிக்குளம்-ஆழியாறு பாசனத்திட்டத்தில் (பி.ஏ.பி) 1967 ஆம் ஆண்டில் பாலாறின் குறுக்கே கட்டி முடிக்கப்பட்டு மக்கள் பயன்பாட்டிற்கு வந்தது.
# திருமூர்த்தி அணை

## நீர்வரத்து

பி.ஏ.பி., திட்டத்தில் பரம்பிக்குளம் அணையில் இருந்து, சர்க்கார்பதிக்கு தண்ணீர் கொண்டு வரப்பட்டு, மின் உற்பத்தி செய்த பின், காண்டூர் கால்வாய் வழியாக திருமூர்த்தி அணைக்கு தண்ணீர் கொண்டு வரப்படுகிறது. இந்த அணைக்கு மேற்கு தொடர்ச்சி மலைதொடர்களில் உள்ள ஆனை மலை அருவி, ஆறுகள் மற்றும் ஓடைகள் மூலமாக மழை காலங்களில் நீர்வரத்து ஏற்படுகின்றது.
# திருமூர்த்தி அணை

## அணையின் நீரியல்

- நீா்பிடிப்பு உயரம் – 407.52 மீட்டர்
- அணையின் நீளம் – 2679.79 மீட்டா்
- அணையின் உயரம்-34.14 மீட்டா்
- அணையின் கொள்ளளவு – 351 மில்லியன் கனஅடி
- நீா்பிடிப்பு பரப்பு – 3.88 சதுர கி.மீ.
- அணையின் வழிந்தோடியின் எண்ணிக்கை –
- அணையின் வழிந்தோடியின் அமைப்பு –
- அணையின் வழிந்தோடியின் நீளம் –
- அணையின் மிகைநீா் வெள்ளோட்ட அளவு –
- அணையில் உள்ள மதகுகள் –
- மொத்தஆயக்கட்டு – 3.77 லட்சம் ஏக்கர்
# திருமூர்த்தி அணை

## பாசன பகுதிகள்

பி.ஏ.பி. பாசனதிட்டத்தின் மூலமாக கோவை மற்றும் திருப்பூர் மாவட்டங்களில் 3 லட்சத்து 77 ஆயிரத்து 152 ஏக்கர் விளைநிலங்கள் பாசனம் பெற்று வருகின்றன. மேலும் திருமூர்த்தி அணையை ஆதாரமாக கொண்டு சுற்றுப்புறகிராம மக்கள் பயன்பெறும் வகையில் பூலாங்கிணர், குடிமங்கலம், உடுமலை, மடத்துக்குளம் கணக்கம்பாளையம் உள்ளிட்ட கூட்டுக்குடிநீர் திட்டங்களும் செயல்படுத்தப்பட்டு வரப்படுகிறது.
# திருமூர்த்தி அணை

## நுன் புனல் மின் நிலையம்

இந்த அணையானது 1967 ஆம் ஆண்டு விவசாய நீர் பாசனத்திற்கு என்ற குறிகோளுடன் கட்டப்பட்டாலும் இவ்வணைக்கு வரும் நீர்வரத்து வீணாக்காமல் நுன் புனல் மின் நிலையம் 9.9 கோடி செலவில் 2000ஆம் ஆண்டு அமைக்கப்பட்டு மின் விநியோகம் 2002 ஆம் ஆண்டு துவக்கப்பட்டது.  
நுன் புனல் மின் நிலையம் 2050 மி.மீ விட்டம் கொண்ட நீர் குழாய் மூலம் கப்பலான் சுழலிகள் 3X650 கி.வாட் மாறுதிசைமின் சுழலிகளுடன் பற்சக்கரக் கூடு (gear box) இன்றி நேரடியாக இணைக்கபட்டுள்ளது. இது ஓர் ஆண்டிற்கு பயன்படும் மின் ஆற்றலாக 3.61 ஜிகாவாட்/மணி என்பதாக உள்ளது.
# திருமூர்த்தி அணை

## சுற்றுலா தலம்

இது திருமூர்த்தி மலையை அடுத்து அமைந்துள்ளது. மலையடிவாரத்தில் உள்ள திருமூர்த்தி கோவில் புகழ் வாய்ந்தது. அமலிங்கேசுவரர் என்ற பெயரில் எழுந்தருளியுள்ள சிவன் கோவிலினை ஒட்டி வற்றாத ஓடை ஒன்று ஓடுகிறது. சற்றே மலையேற்றத்தில் *பஞ்சலிங்க அருவி* என அழைக்கப்படும் அருவியொன்று உள்ளது. அணையின் நீர்த்தேக்கத்தில் படகு சவாரியும் ஏற்படுத்தப்பட்டுள்ளது.  
பழனி - கோவை நெடுஞ்சாலையில் உடுமலையிலிருந்து 20 கி.மீ தொலைவில் இவ்விடம் அமைந்துள்ளது. உடுமலையிலிருந்து பேருந்துகள் இயக்கப்படுகின்றன. அருகாமையில் உள்ள அமராவதி அணையும் முதலைப் பண்ணையும் சுற்றுலாப் பயணத்தை நிறைவு செய்கின்றன.
# திருமூர்த்தி அணை

## மேலும் பார்க்க

- ஆழியாறு அணை
- அமராவதி அணை
# திருமூர்த்தி அணை

## வெளியிணைப்புகள்

- https://esmap.org/sites/default/files/esmap-files/MINI%20HYDRO%20KER%20FINAL%2027%20DEC%20Clean.pdf
# டெக்கான் சார்ஜர்ஸ்

**டெக்கான் சார்ஜர்ஸ்** (சுருக்கமாக DC) என்பது ஐதராபாத் நகரத்தை மையமாகக் கொண்ட ஒரு செயலிழந்த ஐபிஎல் அணியாகும். இந்த அணி 2008ஆம் ஆண்டு ஐபிஎல்லின் எட்டு தொடக்க அணிகளில் ஒன்றாகவும், 2009ஆம் ஆண்டின் வெற்றியாளராகவும் இருந்தது. இது தி டெக்கன் குரோனிக்கள் *ஹோல்டிங்ஸ் லிமிடெட்* நிறுவனத்திற்குச் சொந்தமானது. முதல் பருவத்தில் புள்ளிகள் பட்டியலில் கடைசி இடத்தைப் பிடித்த பிறகு, 2009ஆம் ஆண்டு தென்னாப்பிரிக்காவில் நடைபெற்ற இரண்டாவது பருவத்தில் முன்னாள் ஆத்திரேலிய இலக்குக் கவனிப்பாளரும் மட்டையாளருமான அடம் கில்கிறிஸ்ற் தலைமையில் வெற்றி பெற்றது. ஐபிஎல்லின் முதல் மூன்று பருவங்களுக்கு அடம் கில்கிறிஸ்ற் தலைவராக இருந்தார், ரோகித் சர்மா துணைத்தலைவராக இருந்தார். நான்காவது பருவத்தில் இருந்து, குமார் சங்கக்கார அணியை வழிநடத்தினார் மற்றும் கேமரன் வைட் துணைத் தலைவராக விளையாடினார். இந்த அணிக்கு முன்னாள் ஆத்திரேலிய வீரர் டேரன் லீமன் பயிற்சியாளராக இருந்தார்.
# டெக்கான் சார்ஜர்ஸ்

## ஐபிஎல்

### 2008

#### வீரர்கள்

ஆரம்பத்தில் நட்சத்திர வீரர்களான அடம் கில்கிறிஸ்ற், ஆன்ட்ரூ சைமன்ஸ், சாகித் அஃபிரிடி, ஸ்காட் ஸ்டைரிஸ் மற்றும் ஹெர்ச்சல் கிப்ஸ் ஆகியோரை ஏலத்தில் எடுத்தது. ஆர். பி. சிங், நுவான் சொய்சா மற்றும் சமிந்த வாஸ் ஆகியோர் முக்கியப் பந்துவீச்சாளர்களாக இருந்தனர் ரோகித் சர்மா, வேணுகோபால் ராவ் மற்றும் பிரக்யான் ஓஜா ஆகிய குறிப்பிடத்தகுந்த இந்திய வீரர்களும் இருந்தனர்.
# டெக்கான் சார்ஜர்ஸ்

## ஐபிஎல்

### 2008

#### செயல்திறன்

ஐபிஎல் போட்டியின் தொடக்கப் பதிப்பில் வெற்றி பெறும் அணிகளில் ஒன்றாக இருந்த போதிலும், இந்த அணி கடைசி இடத்தைப் பிடித்தது. அணியின் மிகவும் விலையுயர்ந்த வீரரான ஆன்ட்ரூ சைமன்ஸ், ஆத்திரேலியத் தேசிய அணிக்காக விளையாடுவதற்கு முன் 3 ஆட்டப் பகுதிகளில் மட்டுமே விளையாடினார். அணித் தலைவர் விவிஎஸ் லட்சுமனுக்குக் காயம் ஏற்பட்டது. இந்தப் பருவத்தில் ஆர். பி. சிங், பிரக்யான் ஓஜா மற்றும் சாகித் அஃபிரிடி ஆகிய மூன்று பந்துவீச்சாளர்கள் மட்டுமே 4 இலக்குகளுக்கு மேல் வீழ்த்தினர். 14 போட்டிகளில், ஒட்டுமொத்தமாக 2 வெற்றிகளை மட்டுமே பெற்றது.
# டெக்கான் சார்ஜர்ஸ்

## ஐபிஎல்

### 2009

துவக்கத்தில் சில போட்டிகளில் தோல்வியின்றி அதிக ஒட்டங்களைக் குவித்திருந்தாலும் பின்னர் நடைபெற்ற சில போட்டிகளில் தோல்வியடைந்து சிறிய பின்னடைவைச் சந்தித்தது. ஆனால் ஆன்ட்ரூ சைமன்ஸ், ரோகித் சர்மா ஆகியோரின் பங்களிப்பும் தலைவர் அடம் கில்கிறிஸ்றின் தொடர்ச்சியான உற்சாகமும் அணிக்கு வலுவூட்டியது. பஞ்சாப் கிங்ஸ் மற்றும் ராஜஸ்தான் ராயல்ஸ் ஆகிய அணிகள் முக்கியப் போட்டிகளில் தோல்வியடைந்ததன் மூலம், இந்த அணி அரையிறுதிக்கு முன்னேறியது. அட்டவணையில் முதலிடத்தில் இருந்த டெல்லி கேபிடல்ஸுக்கு எதிரான அரையிறுதிப் போட்டியில் வெற்றி பெற்று ராயல் சேலஞ்சர்ஸ் பெங்களூருக்கு எதிரான இறுதிப் போட்டியில் வெற்றி பெற்று வாகையாளராக ஆனது.
# டெக்கான் சார்ஜர்ஸ்

## ஐபிஎல்

### 2010

11 ஆகஸ்ட் 2009 அன்று, ஐசிஐசிஐ வங்கியின் முன்னாள் மண்டல மேலாளர் தினேஷ் வாத்வா 2010க்கான தலைமை இயக்க அதிகாரியாக நியமிக்கப்பட்டார்.  
KKRக்கு எதிரான தொடக்க ஆட்டத்தில் தோல்வியுடன் தொடங்கியபோதும், அடுத்த மூன்று போட்டிகளில் வெற்றி பெற்றது. ஆனால் அதன்பிறகு அடுத்த ஐந்து போட்டிகளில் தோல்வியைத் தழுவியது. இருந்தபோதிலும், தொடர்ந்து ஐந்து போட்டிகளில் வெற்றி பெற்று தகுதிச் சுற்றுப் போட்டிக்குத் தகுதி பெற்றனர். ஆனால் அரையிறுதியில் தோல்வியடைந்தது.
# டெக்கான் சார்ஜர்ஸ்

## ஐபிஎல்

### 2011

ஏலம் தொடங்கும் முன் சார்ஜர்ஸ் நிர்வாகம் எந்த வீரரையும் தக்கவைக்க வேண்டாம் என்று முடிவு செய்து அனைத்து வீரர்களையும் ஏலத்தில் எடுத்தது. 8- 9 சனவரி 2011 இல் கேமரூன் ஒயிட், ஜே.பி. டுமினி, இஷாந்த் ஷர்மா, டேல் ஸ்டெய்ன் மற்றும் தலைவர் குமார் சங்கக்கார ஆகியோரை ஏலத்தில் எடுத்தனர், ஆனால் ஆர்.பி. சிங், ரோகித் சர்மா, மற்றும் ஆன்ட்ரூ சைமன்ஸ் மற்றும் அடம் கில்கிறிஸ்ற் ஆகியோரை இழந்தனர்.
# டெக்கான் சார்ஜர்ஸ்

## ஐபிஎல்

### 2011

#### செயல்திறன்

அணி முதல் 2 ஆட்டங்களில் தோல்வியுடன் தொடங்கியது, ஆனால் அடுத்த போட்டியில் வென்றது. சில ஆட்டங்களில் வெற்றி பெற்ற போதிலும் அந்த அணி மோசமாக தோல்வியடையத் தொடங்கியது, அதனால் போட்டியிலிருந்து வெளியேற்றப்பட்டது.
# டெக்கான் சார்ஜர்ஸ்

## கௌரவங்கள்

### ஐபிஎல்

| குழு நிலை |
| --- |
# டெக்கான் சார்ஜர்ஸ்

## முடிவுகள்

### ஒட்டுமொத்தமாக

****ஐபிஎல்****  
| 8/8 |
| --- |
| **சேம்பியன்ஸ் லீக் இ20** |
# டெக்கான் சார்ஜர்ஸ்

## முடிவுகள்

### அணி வாரியாக

****IPL****  
| சென்னை சூப்பர் கிங்ஸ் | 2008–2012 | 10 | 4 | 6 | 0 | 0 | 40.00 |  |
| --- | --- | --- | --- | --- | --- | --- | --- | --- |
| டெல்லி கேபிடல்ஸ் | 2008–2012 | 11 | 4 | 7 | 0 | 0 | 36.36 |  |
| பஞ்சாப் கிங்ஸ் | 2008–2012 | 10 | 3 | 7 | 0 | 0 | 30.00 |  |
| கொல்கத்தா நைட் ரைடர்ஸ் | 2008–2012 | 10 | 2 | 7 | 0 | 1 | 22.57 |  |
| மும்பை இந்தியன்ஸ் | 2008–2012 | 10 | 4 | 6 | 0 | 0 | 40.00 |  |
| ராஜஸ்தான் ராயல்ஸ் | 2008–2012 | 9 | 2 | 7 | 0 | 0 | 22.22 |  |
| ராயல் சேலஞ்சர்ஸ் பெங்களூர் | 2008–2012 | 11 | 6 | 5 | 0 | 0 | 54.54 |  |
| கொச்சி இட்டசுக்கேர்சு கேரளா | 2011 | 1 | 1 | 0 | 0 | 0 | 100.00 |  |
| புனே வாரியர்சு இந்தியா | 2011–2012 | 4 | 3 | 1 | 0 | 0 | 75.00 |  |
| **மொத்தம்** | **2008–2012** | **76** | **29** | **46** | **0** | **1** | **38.66%** |  |
| **சேம்பியன்ஸ் லீக் இ20** |  |  |  |  |  |  |  |  |
| டிரினிடாட் மற்றும் டொபாகோ | 2009 | 1 | 0 | 1 | 0 | 0 | 0.00 |  |
| சாம்ர்சட் சோபர்ஸ் | 2009 | 1 | 0 | 1 | 0 | 0 | 0.00 | } |
# சச்சின் பைலட்

**சச்சின் பைலட்** (பி. செப்டம்பர் 7, 1977) ஒரு இந்திய அரசியல்வாதி. இந்திய தேசிய காங்கிரசு கட்சியைச் சேர்ந்த இவர் ராஜஸ்தான் மாநிலத்தில் அக்கட்சியின் தலைவராகவும் துணை முதலமைச்சராகவும் இருந்தார்.
# சச்சின் பைலட்

## ஆரம்பகால வாழ்க்கை

சச்சின் பைலட் உத்திர பிரதேசத்தில் உள்ள சஹாரான்பூர் என்ற கிராமத்தில் காங்கிரசு அரசியல்வாதி ராஜேஷ் பைலட்டின் மகனாகப் பிறந்தார். இவர் புது தில்லியில் உள்ள பால பாரதி விமானப் படை பள்ளியில் கல்வி கற்றார். தில்லி பல்கலைக்கழகத்தின் செயின்ட் ஸ்டீபன்ஸ் கல்லூரியில் பி.ஏ. ஹானர்ஸ் பட்டம் பெற்றார். அதன் பிறகு அமெரிக்காவின் பென்சில்வேனியா பல்கலைக்கழகத்தின் வார்ட்டன் வர்த்தகப் பள்ளியில் முதுகலை வணிக மேலாண்மைப் பட்டம் பெற்றார்.
# சச்சின் பைலட்

## அரசியல் வாழ்க்கை

ராஜேஷ் பைலட் 2000 ஆம் ஆண்டு சாலை விபத்தில் மரணமடைந்தார். இதைத் தொடர்ந்து இந்தியா திரும்பிய சச்சின் பைலட் தனது தந்தையின் பிறந்த நாளான பிப்ரவரி 10, 2002 அன்று காங்கிரஸ் கட்சியில் இணைந்தார். 2004 நாடாளுமன்றத் தேர்தலில் ராஜஸ்தான் மாநிலம் தவுசா நாடாளுமன்ற தொகுதியிலிருந்து மக்களவைக்கு (கீழ் அவை) சுமார் 1.2 லட்சம் வாக்குகள் வித்தியாசத்தில் தேர்ந்தெடுக்கப் பெற்றார். 2009 நாடாளுமன்றத் தேர்தலில் அஜ்மீர் தொகுதியிலிருந்து 15வது மக்களவைக்கு தேர்ந்தெடுக்கப் பெற்றார். தொகுதி சீரமைப்பினால் இவர் தொகுதி மாற நேரிட்டது. 2009 இல் இவர் பாரதீய ஜனதா கட்சியின் கிரண் மகேஸ்வரியை 76,000 க்கும் அதிகமான வாக்குகள் வித்தியாசத்தில் தோற்கடித்தார். பிறகு 2014ஆம் ஆண்டு மீண்டும் அஜ்மீர் தொகுதியில் போட்டியிட்டு பாஜக வேட்பாளரிடம் தோல்வி அடைந்தாார். 2018ஆம் ஆண்டு டிசம்பர் மாதம் நடைபெறவுள்ள ராஜஸ்தான் மாநில சட்டப்பேரவைத் தேர்தலில் டோங்க் தொகுதியில் போட்டியிடுகிறார்.  
26 ஆம் வயதில் நாடாளுமன்ற உறுப்பினரான சச்சின் பைலட் இந்தியாவில் மிகக் குறைந்த வயதில் நாடாளுமன்ற உறுப்பினரானவராவார். இவர் உள்துறை விவகாரங்களைக் கவனிக்கும் நாடாளுமன்ற நிலைக்குழுவின் உறுப்பினராக இருந்தார். மேலும் இவர் விமான போக்குவரத்து அமைச்சகத்தின் ஆலோசனைக்குழுவின் உறுப்பினராகவும் செயல்பட்டார். மேலும் மத்திய தகவல் தொடர்பு மற்றும் தொழில்நுட்ப அமைச்சகத்தின் இணை அமைச்சராகவும் பதவி வகித்துள்ளார்.  
இவர் இந்திய அமைச்சராக பதவி வகித்த முதல் இராணுவ அதிகாரி ஆவார்.
# சச்சின் பைலட்

## சொந்த வாழ்க்கை

சச்சின் பைலட் சாரா அப்துல்லாவை (தேசிய மாநாட்டுக்கட்சியின் தலைவரும், ஜம்மு மற்றும் காஷ்மீர் மாநிலத்தின் முன்னாள் முதல்வரான பரூக் அப்துல்லாவின் மகள்) 2004 ஆம் ஆண்டு ஜனவரி 15 ம் தேதி டெல்லி யில் மணந்தார்.
# சச்சின் பைலட்

## வெளியான புத்தகங்கள்

- *ராஜேஷ் பைலட் : இன் ஸ்பிரிட் ஃபாரெவர்* : ஜனவரி 2001
# ஏஞ்செல்ஸ் அண்ட் டெமான்ஸ்

***ஏஞ்செல்ஸ் அண்ட் டீமன்ஸ்*** (*Angels & Demons*) என்பது 2000ஆம் ஆண்டின் மிகச்சிறந்த வகையில் விற்பனையான திகில்-துப்பறிவு நாவலாகும். இதனை எழுதியவர் அமெரிக்க எழுத்தாளரான டான் பிரவுன் ஆவார் இதன் கதையானது ஹார்வார்ட் பல்கலைக்கழகத்தை சார்ந்த கற்பனை கதாபாத்திரமான ராபர்ட் லாங்க்டன் என்ற குறியீட்டமர்வு ஆராய்ச்சியாளர் இல்லுமினாட்டி என்ற பெயரில் வழங்கும் ஒரு இரகசிய சமூகத்தை சூழ்ந்திருக்கும் மர்மங்களை வெளிச்சத்திற்கு கொண்டுவருவதற்கு, அவர் எடுத்துவரும் முயற்சிகளையும், மேலும் எதிர்ப் பொருளை வைத்துக்கொண்டு வத்திக்கான் நகரத்தை அழிக்கும் சூழ்ச்சியை முறியடிக்க அவர் பாடுபடுவதையும் சுற்றி வருவதாகும். இந்தப்புத்தகம் வரலாற்றில் காணப்படும் அறிவியல் மற்றும் மதங்களுக்கு இடையே நிலவி வரும் முரண்பாடுகளை ஆதாரமாகக்கொண்டு, குறிப்பாக இல்லுமினாட்டி சமூகத்தினர் மற்றும் கத்தோலிக்க திருச்சபைக்கும் இடையே நிலவி வந்த பகைமையை அடிப்படையாகக் கொண்டு எழுதப்பட்டதாகும்.  
இந்த நாவலின் மூலமாக ராபர்ட் லாங்க்டன் என்ற கதாபாத்திரத்தை கதையின் நாயகனாக அறிமுகப்படுத்துகிறார், பிரவுன் 2003 ஆம் ஆண்டில் எழுதிய நாவலான, *தி டா வின்சி கோட்* மற்றும் 2009 ஆண்டில் எழுதிய நாவலான, *தி லோஸ்ட் சிம்பல்* என்ற இரு கதைகளிலும் இவரே கதாநாயகனாவார். இந்த நாவலின் பின்தொடர்ச்சியானது இரகசிய சமுதாயங்கள் தீட்டும் சதித்திட்டங்கள், ஒரே நாள் கொண்ட காலக்கெடு, கத்தோலிக்க திருச்சபை போன்ற பலவகைப்பட்ட நடையியல் மூலகங்கள் கொண்டதாகும். இந்நாவல்கள் அனைத்தும் பண்டைய வரலாறு, கட்டடக்கலை, மற்றும் குறியீட்டு முறைமை போன்ற ஆதாரங்களை மிகவும் வலிமையாகத் தழுவியிருப்பதை நாம் காணலாம். இந்த நாவலின் திரைப்படத் தழுவல் ஒன்று மே 15, 2009 ஆம் ஆண்டில் வெளியானது.
# ஏஞ்செல்ஸ் அண்ட் டெமான்ஸ்

## வெளியீட்டிற்கான பின்னணி

இந்த புத்தகம், நிஜ வாழ்க்கையில் தட்டச்சுவரைபடங்களை உருவாக்கும் ஜான் லாங்க்டன் அவர்கள் படைத்த பல இருதலைகீழ்படைப்புகள் கொண்டதாகும். "ஏஞ்செல்ஸ் அண்ட் டெமான்ஸ்" மற்றும் "இல்லுமினாட்டி" வடிவமைப்புகளுடன், புத்தகத்தின் தலைப்பும் இருதலைகீழ்படைப்பு கொண்டதாக வடிவமைப்பு கொண்டதாகும்., அவற்றை கட்டியான அட்டை கொண்ட பதிப்புகளில் மேலட்டை வெளிப்புறத்திலும், மெல்லிய காகிதம் கொண்ட பதிப்புகளில் உள் அட்டையிலும் காணலாம். இதைத்தவிர, இந்த புத்தகத்தில் *பூமி* , *காற்று* , *நெருப்பு* , மற்றும் *தண்ணீர்* என ஆங்கிலத்தில் பொருள்படும் சொற்களும் இருதலைகீழ்படைப்பு வடிவமுறையில் வடிவமைப்பு கொண்டதாகும், அதனால் இந்த வடிவமைப்புக் கலையானது காட்சியில் வைக்கப்பட்டு இப்புத்தகத்தின் மூலம் பிரபலமடைந்துள்ளது. இந்த புத்தகத்தில் குறிப்பிட்டிருக்கும் "இல்லுமினாட்டி வைரமும்" இந்த நான்கு மூலகங்களை வைரத்தின் வடிவில் இருதலைப்படைப்பு வடிவமைப்பு முறையை தழுவி படைத்ததாகும்.
# ஏஞ்செல்ஸ் அண்ட் டெமான்ஸ்

## கதைக்கரு
# ஏஞ்செல்ஸ் அண்ட் டெமான்ஸ்

## தவறான கணிப்புகள்

இந்த நாவலின் முதல் பதிப்பு ரோம் நகரத்தைச்சுற்றி இருக்கும் பல இடங்களை தவறான கணிப்புகளுடனும் மேலும் இத்தாலிய மொழியின் பயன்பாடு தவறாகவும் இருந்தது. மொழியில் காணப்பட்ட பிழைகள் நாளடைவில் இதர பதிப்புகளில் திருத்தப்பட்டன.  
திட்டவட்டமான அறிமுகத்துடன் எழுதப்பட்டிருந்தாலும், இந்த நாவலில் பலதரப்பட்ட வல்லுனர்கள் பலதரப்பட்ட பொருட்களுக்கு அறிவியல், தொழில்நுட்பம் மற்றும் வரலாறு சார்ந்த விளக்க உரைகளை விரிவாக அளித்துள்ளார்கள் ஆனால் திறனாய்வாளர்கள் அவற்றில் பல பிழைகளை கண்டறிந்து சுட்டிக்காட்டியுள்ளனர். இதற்கு எடுத்துக்காட்டாக ஆன்ட்டி மேட்டர் பற்றிய கலந்துரையாடல்களை குறிப்பிடலாம், புத்தகத்தில் ஆன்ட்டி மேட்டர் பயன்படும்வகையில் தேவைப்படும் அளவிற்கு உற்பத்தி செய்யலாமென்றும், மற்றும் அதன் மூலம் என்றுமே வற்றாத அளவுக்கு மட்டற்ற ஆற்றலை (மின்சக்தியை) பெறலாமென்றும் கூறப்ப்பட்டுள்ளது. சிஈஆர்என் நிறுவனம் *ஏஞ்செல்ஸ் அண்ட் டெமான்ஸ் * குறித்த ஒரு கேள்வி-பதில் பதிப்பில், ஆன்ட்டி மேட்டர் தயாரிப்பதற்கே மிகையான அளவில் சக்தியின் தேவை இருப்பதாகவும், அதனால் ஆன்ட்டி மேட்டர் ஒரு மின்சாரம் வழங்கும் கருவியாக இருக்க இயலாது என்றும் தெளிவு படுத்தியுள்ளனர். அதே பதிப்பில் காணப்படும் நாவலைப்பற்றிய இன்னொரு குற்றச்சாட்டு, இணையதளத்தை கண்டுபிடித்தது சிஈஆர்என் என்று நாவலில் குறிப்பிட்டு இருந்தாலும், அசலில் இணையதளத்தை கண்டுபிடித்தது யுனைடெட் ஸ்டேட்ஸ் டிபார்ட்மென்ட் ஓப் டிபென்ஸ் ஆகும். மேலும் வேர்ல்ட் வைட் வெப்பை கண்டு பிடித்தது சிஈஆர்என் னை சார்ந்த டிம் பெர்னேர்ஸ் லீ குழுவினராகும். இருந்தாலும், புத்தகம் என்ன குறிப்பிடுகிறது என்றால், சிஈஆர்என் வேர்ல்ட் வைட் வெப்பை கண்டுபிடித்தது, இணையதளத்தையல்ல என்பதே.  
*ஏஞ்செல்ஸ் அண்ட் டெமான்ஸ் டிகோடெட்* , அமெரிக்கன் கேபிள் டெலிவிஷன் நெட்வொர்க்கின் விளக்கப்படம், தி ஹிஸ்டரி சேனல் மூலமாக, முதல் முதலாக மே 10, 2009 அன்று, நாவல் திரைப்படமாக எடுக்கப்படும் முன்னரே ஒளிபரப்பப்பானது. இந்த விளக்கப்படம் நாவலில் வந்துள்ள பலதரப்பட்ட இடங்களை ஆராய்கிறது, மேலும் காணப்படும் பிழைகளை சுட்டிக்காட்டுகிறது. எடுத்துக்காட்டாக, ஒரு சிஈஆர்என் அலுவலர் சொன்னதாவது, கடந்த 20 வருடங்களாக, சுமாராக ஒரு கிராமின் 10 பில்லியனின் ஒரு பாகமே இதுவரை இந்த வசதியில் ஆன்ட்டி மேட்டர் தயாரிக்கப் பட்டிருப்பதாகவும் மேலும் அதனுடைய வெடிச்சத்தம் ஒரு பட்டாசின் அளவே இருக்கும், நாவலில் கூறியிருப்பதைப் போல் பயங்கரமானதாக இருக்க வாய்ப்பில்லை என்பதே.  
"இல்லுமினாட்டி" என்ற சொல் பொதுவாக பவேரியா என்ற நாட்டில் ஆடம் வேயஷுப்து என்பவரால் 1776 ஆம் ஆண்டில் நிறுவப்பட்ட ஒரு சமூகத்தை குறிக்கும், அதனால் நாவலில் வருவதுபோல் இந்த சமூகத்திற்கும் மற்றும் கலிலியோ மற்றும் பெர்னினி போன்றோருடன் இருக்கும் தொடர்பு வெறும் கட்டுக்கதையாகும், அதே போன்று "பாத் ஓப் இல்லுமிநேசன்" (தீப அலங்காரப் பாதை) என்பதும் கட்டுக்கதையே, ஆனால் அந்த பாதையில் பெர்னினியின் கலைப்படைப்பு உண்மையானதாகும், மேலும் அது போன்று வாட்டிகன் நகரத்தின் தாழ்வாரத்தில் காணப்படும் வேலைப்பாடுகளும் உண்மையானவையாகும்.(நாவலின் கூற்றுப்படி அல்லாமல், முதலில் பதிவு செய்யும் பயணிகளுக்கு இவற்றை பார்வையிடுவதற்கான அனுமதி வழங்கப்படுகிறது).
# நீத்து சந்திரா

**நீத்து சந்திரா** (*Nitu Chandra*, ஜூன் 20, 1984) ஓர் இந்தியத் திரைப்பட நடிகை மற்றும் ஆடல் அலங்கார விளம்பரத் தோற்றங்களில் தோன்றும் வடிவழகி ஆவார்.
# நீத்து சந்திரா

## ஆரம்பகால வாழ்க்கை மற்றும் கல்வி

நீத்து சந்திரா இந்தியாவில், பீகார் மாநிலத்தில், பாட்னா நகரத்தில், ஜூன் 20, 1984 அன்று பிறந்தார். அவர் பாடலிபுத்ரா காலனியில் வசித்து வந்தார்; பாட்னாவில் உள்ள நோட்ரே டாம் அகாடமி பள்ளிக்கூடத்தில் படித்தார். இந்தித் திரைப்பட உலகத்தில் நுழைவதற்கு முன்னர், நீத்து ஒரு விளையாட்டு வீராங்கனையாக புகழ் பெற்றார். இவர் டைக்குவாண்டோ என்ற விளையாட்டில் கருப்பு இடைவார் (பிளாக் பெல்ட்) தகுதி பெற்றவராவார். அவர் இந்தியாவின் சார்பாக 1996 ஆம் ஆண்டில் ஹாங் காங் நகரத்தில் நடைபெற்ற சர்வதேச டைக்குவாண்டோ போட்டியில் கலந்து கொண்டார். மேலும் 1995 ஆம் ஆண்டில் புது டில்லியில் நடைபெற்ற உலக கோர்ப்பால் எனப்படும் உலக வலைப்பந்தாட்ட போட்டியிலும் கலந்துக் கொண்டார். அவர் தனது உயர்நிலைப் பள்ளிப் படிப்பை (1996) இளம் 16 வயதிலேயே முடித்துவிட்ட்டார்..  
ஒரு வியாபாரியான நீத்துவின் தந்தை, ஆரம்பத்தில் இவர் மாடல் தொழிலில் தனித்திறமையை வெளிப்படுத்துவதில் விருப்பமின்றி இருந்தார், ஆனால் அவரது தாயார் நீரா இவர் பக்கம் நின்றார். தில்லி பல்கலைக்கழகத்திற்குட்பட்ட ஐ.பி. கல்லூரியில் படித்து கொண்டிருக்கும் பொழுதே விளம்பரங்களில் நடிக்கத் தொடங்கினார். அக்காலகட்டத்தில் பிரபல நிறுவனங்களுக்காக பன்னிரண்டுக்கும் மேற்பட்ட விளம்பரங்களில் நடித்தார்.
# நீத்து சந்திரா

## தொழில் வாழ்க்கை

அவர் 2005 ஆம் ஆண்டில் திரைப்பட உலகில் காலடி எடுத்து வைத்தார், முதல் முதலாக *கரம் மசாலா* என்ற படத்தில் ஸ்வீட்டி என்ற ஒரு விமானப் பணிப்பெண் வேடத்தில் தோன்றினார். 2007 ஆம் ஆண்டில் இவர் மதூர் பண்டார்கர் தயாரித்த * "டிராபிக் சிக்னல்", படத்தில் தோன்றினார். நீத்து சந்திரா ரசியா சாஜன் என்ற வீடியோ தொகுப்பில் ஜுபீன் கர்குடன் இணைந்து இஸ்மாயில் தர்பார் இசை அமைப்பில் மிகவும் நளினமாக நடனம் ஆடியுள்ளார். 2008 ஆம் ஆண்டின் முன்பகுதியில், இவர் நான்கு படங்களில் நடித்தார். அவர் மாதவனுடன் நடித்த "யாவரும் நலம்" என்ற தமிழ் மொழிப் படம் வெற்றி பெற்றது பெரிய வெற்றிப்படமாக திகழ்ந்தது. பின்னர் ராம் கோபால் வர்மாவின் *ரன்* மற்றும் ஜாக் முந்த்ரவின் *அபார்ட்மென்ட்'' ஆகியவற்றிலும் நடித்தார்.  
20 மார்ச் 2008 அன்று, 7 சீஸ் டேக்நோலோஜீஸ் என்ற நிறுவனம், நீத்து சந்திரா முதன்மை வேடத்தில் நடிக்கும் ஒரு முப்பரிணாம விளையாட்டை உருவாக்கப் போவதாக அறிவித்தது. நீத்து (தி ஏலியன் கில்லர்) என்ற தலைப்புடன் கொண்ட அந்த விளையாட்டில், ஒரு வித்தியாசமான விளையாட்டுக் கதையை அடிப்படையாகக் கொண்டது; இதில் நீத்து பூமிக்கு எதிராக செயல்படும் வேற்றுலக வாசிகளை அழிக்கும் வேடமேற்றார். நீது சந்திரா ஆசிய அகாடெமி போர் பிலிம் அண்ட் டெலிவிஷனை சார்ந்த சர்வதேச திரைப்பட மற்றும் தொலைக்காட்சி மன்றம் மற்றும் சர்வதேச திரைப்பட மற்றும் தொலைக்காட்சி ஆராய்ச்சி மன்றத்தின் முழுநாள் உறுப்பினர் ஆவார். மாக்சிம் இந்தியா இதழின் ஜனவரி 2009 இதழின் முன்னட்டையில் நீத்துவில் படம் ல் வெளியானது..  
கீதாஞ்சலி குழுமத்தை சார்ந்த ஹூப் என்ற தயாரிப்புப் பொருளின் சின்னத் தூதுவராகவும் நீது சந்திரா செயல்படுகிறார். மேலும் இவர் மைசூர் சாண்டல் சோப்பின் வணிகரீதியான விளம்பர படம் ஒன்றிலும் நடித்துள்ளார்.
# நீத்து சந்திரா

## திரைப்படப் பட்டியல்

| ஆண்டு | திரைப்படம் | பாத்திரம் | மொழி | குறிப்புகள் |
| --- | --- | --- | --- | --- |
| 2003 | *விஷ்ணு* | தெலுங்கு |  |  |
| 2005 | *கரம் மசாலா* | ஸ்வீட்டி | இந்தி |  |
| 2006 | *கோதாவரி* | ராஜி | தெலுங்கு |  |
| 2007 | *போக்குவரத்து வழிகாட்டி (டிராபிக் சிக்னல்)* | ராணி | இந்தி |  |
| 2008 | *ஒன்று இரண்டு முன்று (ஒன் டூ திரீ)* | இன்ஸ்பெக்டர் மாயாவதி சௌதாலா | இந்தி |  |
| *கோடை 2005* | கவர்ச்சி நடிகை | இந்தி | சிறப்புத் தோற்றம் |  |
| *ஒயே லக்கி!* *லக்கி ஒயே!* | சோனல் | இந்தி |  |  |
| 2009 | *சத்யமேவ ஜெயதே* | பசர பாபா | தெலுங்கு |  |
| *யாவரும் நலம்* | பிரியா மனோகர் | தமிழ் | அதே நேரத்தில் ஹிந்தியில் 13B என்ற பெயரில் தயாரிக்கப்பட்டது |  |
| *மும்பை கட்டிங்* | இந்தி |  |  |  |
| 2010 | *ரன் (சண்டை)* | யாஸ்மின் ஹுசைன் | இந்தி |  |
| *தீராத விளையாட்டு பிள்ளை* | தேஜஸ்வினி (தேஜு) | தமிழ் |  |  |
| *குடியிருப்பு வளாகம்* | நேஹா | இந்தி |  |  |
| *பிரச்சனைகள் இல்லை (நோ ப்ரோப்லம்)* | சோபியா | இந்தி |  |  |
| *சடியான்* | இந்தி |  |  |  |
| 2011 | *யுத்தம் செய்* | தமிழ் | சிறப்புத் தோற்றம் |  |
| *குச் லவ் ஜெயிசா* | றியா | இந்தி |  |  |
| 2013 | *குசர் பர்சாத் கே பூத்* | சபீலி | இந்தி | படப்பிடிப்பில் |
| *ஆதிபகவன்* | தமிழ் | } |  |  |
# இடர் மேலாண்மை (நிதி)

நிதி நிலவரத்தை விளக்கும் பொழுது, **ஹெட்ஜ்** என்னும் ஆங்கில சொல் ஒரு சந்தையில் இருக்கும் நிலையாகும். இது எதிரே இருக்கும் சந்தையில் ஏற்படும் விலை ஏற்ற இறக்கங்களால் தனது சந்தையில் ஏற்படும் தேவையில்லாத ஆபத்துகளை தவிர்க்க அல்லது குறைக்க உதவும் நிலையாகும். இந்த நிலையை அடைய நாம் காப்பீட்டு திட்டங்கள், இன்றைய நிலவரப்படி வருங்கால ஒப்பந்தங்கள் (forward contract), மாற்றங்கள், விருப்பங்கள், பலவகையான அனுமதிப்பெறாத சேமிப்பு மூலதனங்களின் பரிமாற்றங்கள் (over-the-counter), தனிமூலம் அல்லாத பொருட்கள், வருங்கால ஒப்பந்தங்கள் (futures contracts) ஆகியவற்றை பயன் படுத்திக்கொள்ளலாம். 1800 ஆம் ஆண்டில் முதன் முதல் வேளாண்மை சார்ந்த சொத்துக்களில் ஏற்படும் இடர்பாடுகளை தவிர்க்க உண்டாக்கிய பொது வருங்கால சந்தைகள் நாளடைவில் தனது சேவையை ஆற்றல், விலை உயர்ந்த உலோகங்கள், அந்நிய செலாவணி, வட்டி விகித ஏற்றத்தாழ்வுக்கும் நீட்டித்தன.